La III Fira del Llibre de segona mà arriba al Parc de La Granja els dies 21 i 22 d’abril
2025-07-24

Ja ho tenen tot preparat. Porten quasi un any classificant llibres i preparant el que serà la III Fira del Llibre de segona mà de Burjassot. Un esdeveniment literari i també solidari que, un any més, arriba de la mà de l’entitat social Kanguros_lv amb l’objectiu de recaptar fons per al banc d’aliments que ajuda a les famílies de Burjassot que més ho necessiten.

La III Fira del Llibre de segona mà, que arriba amb el lema “llibres que alimenten”, se celebrarà els pròxims dies 21 i 22 d’abril en el Parc La Granja del municipi i, en la mateixa, es podran trobar tot tipus de publicacions a preus molt assequibles ja que l’objectiu final és recaptar tot el possible per al banc d’aliments. L’horari de la fira serà, el dissabte 21 d’abril, de 10 a 21 hores i el diumenge 22 d’abril, de 10 a 14 hores.

Des de Kanguros_lv han assenyalat que encara segueixen arreplegant llibres, els quals es poden fer arribar a la seu de l’entitat, situada en el carrer Rocafort.